Bya LAWRENCE KITATTA
Abasomesa b’e yunivasite y’e Makerere ennyumba ze basulamu zeewuunyisa! Ezimu zikutte mu mbinabina endala ziri mu nsiko.
Polof. Eli Katunguka akulira yunivaasite ya Kyambogo yategeezezza Bukedde gye buvuddeko nti si buvunaanyizibwa bwa yunivasite okufunira abasomesa amayumba mwe basula, buli musomesa kimukakatako okwefunira enju awokusula.
Ekirala abasomesa baffe balimu obugayaavu, basula mu mayumba ago naye eddirisa ne bwe lyatika tasobola kukwata ssente kulitereeza kyokka nga liri ku nnyumba gy’asulamu ate nga tagenda kugivaamu kati.
Kikwasa ennaku nti abasomesa abamu babadde mu mayumba ago okuva mu myaka 1970 nga yunivasite ekyayitibwa UPK nabo bakyasula mu kyambogo muno kale weewuunya abantu abagayaavu bwebatyo.
Naye amagezi ge mpa abasomesa bandibadde bafuna ssente ne bazimba ne bava mu mayumba ga yunivasite ne kibayamba n’okwekulaakulanya ng’abantu kuba omuntu tosobola kuba ng’omaze emyaka 40 oli mu nju ya yunivasite n’olowooza nti otegekedde baana bo.
TWETAAGA BUWUMBI OKUDDAABIRIZA AMAYUMBA GOKKA
Polof. Katunguka yagambye nti baakola embalirira gye baakwasa gavumenti ya buwumbi 8 okusobola okuggyako amabaati ago agalwaza kkansa basseeko amalala.
Era tukyali mu kuperereza okulaba ng’ ensimbi zino zivaayo tuddaabirize amayumba ago naye nga ffe nga yunivasite tekitukakatako okuwa abasomesa awookusula be balina okwerabirira mu byensula.
tso_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn